Artemis 1
Artemis 1 (zvanično Artemis I), je trenutni probni let bez posade za NASA-in program Artemis. To je prvi let sa lansirnog vozila za super teške letjelice, Space Launch System-a i prvi let Orion MPCV-a. Artemis 1 je uspješno lansiran iz Kennedy Space centra 16. novembra 2022 u 1:47:44 am po EST (6:47:44 UTC). Prethodni planovi su bili februar i maj 2022. Ranije poznata kao Exploration Mission-1 (EM-1), misija je preimenovana nakon uvođenja programa Artemis. Lansiranje će biti održano u Launch Complexu 39B (LC-39B) u svemirskom centru Kennedy, gdje će svemirska letjelica Orion biti poslana u misiju od 25,5 dana, od kojih će 6 dana biti u retrogradnoj orbiti oko Mjeseca. Misija će certificirati svemirsku letjelicu Orion i lansirno vozilo Space Launch System za letove s posadom počevši od drugog testa leta Orion i Space Launch sistema, Artemis 2. SLS booster za Artemis 1 je složen 20. oktobra 2021. godine, što je prvi put da je vozilo za superteške letove složeno unutar zgrade za sklapanje vozila (VAB) još od vremena Skylaba.  